Curtea Supremă din SUA ar putea decide viitorul președinte american. Cum a devenit subiect de bătălie pe frontul alegerilor.
Judecătorii Curții Supreme din SUA ar putea decide viitorul președinte american. Curtea Supremă de Justiție din SUA are 9 judecători. În acest moment, 6 judecători sunt conservatori și 3 liberali. Donald Trump a numit în mandatul său 3 judecători la Curtea Supremă de Justiție. Amy Coney Barrett este ultimul judecător numit de Trump la Curtea Supremă din SUA. Avocații lui Trump sunt gata să conteste la Curtea Supremă alegerile din Pennsylvania.
Numeri orele până la Election Day din Statele Unite ale Americii. Și auzi discuții mai multe ca niciodată despre rolul Curții Supreme de Justiție, o necunoscută în ecuația alegerilor.Instanța supremă a devenit subiect de bătălie pe frontul alegerii liderului de la Casa Albă. Amy Coney, ultima venită la Curtea Supremă, a înclinat și mai mult balanța în zona conservatoare, formată acum din 6 magistrați conservatori și 3 liberali. În această nouă componență, instanța poate decide cine ajunge la Casa Albă. Dar acuzațiile democraților curg.Chuck Schumer, senator democrat: "Au trecut un candidat de extremă dreaptă la Curtea Supremă și ne va lua toate drepturile. Dreptul la asistență medicală, dreptul femeilor de a alege, dreptul sindicatelor de a se organiza, dreptul oamenilor de a vota fără a fi obstrucționați, dreptul comunității LGBTQ“.Donald Trump încinge și el spiritele. A anunțat deja că imediat cum se încheie alegerile, avocații lui vor contesta scrutinul, mai ales în Pennsylvania, unul dintre statele ce se anunță decisive.Indiferent cine va câștiga însă, Trump sau Biden, își va prelua funcția abia pe 20 ianuarie anul viitor.